**Padlásból Tetőtér pályázat lakótér-bővítést tervező családoknak**

A VELUX Magyarország Kft. 5 millió forinttal támogatja egy családi ház tetőterének lakhatóvá tételét

**2015. április 12-ig lehet jelentkezni a VELUX Magyarország Kft. Padlásból Tetőtér elnevezésű pályázatára, amelyre magyarországi városban, önálló, 1990 előtt épült családi házban, egy vagy több gyermekkel élő családok jelentkezését várják. A pályázat célja, hogy a tetőtéri ablakokat gyártó vállalat minta tetőtér-beépítést valósítson meg egy magyar család részvételével.**

Egy családi ház üres padlásterének lakhatóvá tétele sok magyar család számára jelenthet gazdaságosabb és egyszerűbb megoldást a lakótér bővítésére, mint nagyobb ház vásárlása vagy a jelenlegi épület alapterületének növelése. A VELUX Magyarország Kft. most számszerű eredményekkel kívánja bizonyítani, hogy mennyivel éri meg jobban a padlást lakóhellyé változtatni, mint más otthon-bővítési megoldást választani.

A vállalat ezért is döntött úgy, hogy egy magyar család bevonásával egy családi házban minta tetőtér-beépítést valósít meg. A projektben részt vevő családot pályázat útján választják ki, amelyre mindazon egy vagy több gyermekkel élő családok jelentkezhetnek, akik magyarországi városban, önálló, 1990 előtt épült családi házban élnek, és megfelelnek a pályázat minden követelményének.\*

A pályázatra április 12-ig jelentkezhetnek az érdeklődők. A nyertes családot a zsűri a pályázati dokumentációban elvárt információk és további feltételek alapján választja ki, legkésőbb 2015. április 17-ig. A tetőtér-beépítés megvalósítását a pályázatot kiíró VELUX Magyarország Kft. 5 millió forint felajánlásával támogatja.

A VELUX Magyarország Kft. a padlástér-hasznosítás tervezését és kivitelezését minden egyes fázisban nyomon követi és dokumentálja. Statikus, építész, energiatanúsító, értékbecslő, kivitelező és lakberendező szakemberek bevonásával kívánja feltérképezni a tetőtér kialakításának teljes folyamatát. A cél, hogy összehasonlíthassák a folyamat időigényét, bonyolultságát vagy épp egyszerűségét, valamint költségigényét egy nagyobb ház vásárlásával vagy a meglévő alapterület bővítésével. A cég így választ kaphat továbbá arra a kérdésre is, hogy mennyivel nő a családi ház értéke, ha a padlástér is lakható.

A kivitelezés várhatóan 2015 őszén valósul meg, az eredményeket az elemzések után teszik közzé.

\*A pályázat feltételeiről részletes tájékoztatást a www.velux.hu weboldalon kaphatnak az érdeklődők.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**A VELUX Magyarország Kft-ről**

A VELUX az építőanyag-ipar egyik vezető világmárkája és vállalata, amely kínálatát közel 40 országban értékesíti. A cégcsoport 11 országban rendelkezik gyártóegységekkel, közöttük Magyarországon, Fertődön, amely a régió egyik legnagyobb munkaadója. A VELUX Magyarország Kft. 1986 óta van jelen a hazai piacon – a 300 legnagyobb profitú vállalat egyike. Piacvezetőként élen jár az innovatív, ugyanakkor energiatakarékos és környezetbarát termékek bevezetése terén. A cég célja, hogy termékeivel – melyek a tetőn keresztül természetes fénnyel és friss levegővel látják el az épületeket – minőségi lakóterek és munkahelyek jöjjenek létre, újításain keresztül lehetővé téve azok energiagazdaságos kialakítását is.

[www.VELUX.hu](http://www.VELUX.hu)

További információk:

Heiszki László

heiszki.laszlo@flowpr.hu

06/20-665-0375

Skype: heiszkilaszlo.flowpr